RASR, Razvojna agencija Savinjske regije

objavlja

**JAVNI POZIV PODJETNO V SVET PODJETNIŠTVA 2014 V SAVINJSKI REGIJI**

Namen operacije je podjetniško usposabljanje desetih mladih, visoko izobraženih brezposelnih oseb v Savinjski regiji s ciljem, da bi se po zaključku operacije samozaposlili, zaposlili v lastnem podjetju ali zaposlili pri drugem delodajalcu.

Ciljna skupina so osebe, ki izpolnjujejo pogoje:

* imajo VI., VII. ali višjo stopnjo izobrazbe (ne glede na šolski oz. študijski program oz. vrsto študija),
* imajo stalno bivališče v Savinjski regiji oz. v naslednjih občinah: Braslovče, Celje, Dobje, Dobrna, Gornji Grad, Kozje, Laško, Ljubno, Luče, Mozirje, Nazarje, Podčetrtek, Polzela, Prebold, Rečica ob Savinji, Rogaška Slatina, Rogatec, Slovenske Konjice, Solčava, Šentjur pri Celju, Šmarje pri Jelšah, Šmartno ob Paki, Šoštanj, Štore, Tabor, Velenje, Vitanje, Vojnik, Vransko, Zreče, Žalec;
* so vpisani v evidenco brezposelnih oseb na Zavodu RS za zaposlovanje,
* so na zadnji možni rok prijave stari manj kot 35 let (oz. na ta dan dosežejo starost 35 let).

Udeleženci bodo v RASR, Razvojni agenciji Savinjske regije, d.o.o., redno zaposleni za čas usposabljanja, ki traja štiri mesece. Za to obdobje jim pripada plača v višini minimalne plače in vsa nadomestila, ki pripadajo delavcu v skladu z veljavno delovnopravno zakonodajo. Udeleženci se bodo v operacijo vključili predvidoma 1. 8. 2014.

**Rok za oddajo vlog za udeležence v projektu je PETEK, 4. julij 2014.**

Razpisna dokumentacija je na razpolago na spletni strani www.rasr.si in na sedežu RASR, Razvojna agencija Savinjske regije, d.o.o.

Več informacij dobite na:

RASR, Razvojna agencija Celje, d.o.o., Ulica XIV. divizije 12, 3000 Celje

Kontakt: (03) 589 40 90 ali 031/813-513

e-pošta: [tomaz.policnik@rasr.si](mailto:tomaz.policnik@rasr.si) ali [barbara.marzidovsek@rasr.si](mailto:barbara.marzidovsek@rasr.si).

RASR, Razvojna agencija Savinjske regije

Janez Jazbec, direktor